ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส นร02670020342 

ขอให้ตรวจสอบการก่อสร้างบ้านรุกล้ำไปยังพื้นที่สาธารณะ และแก้ไขปัญหาน้ำท่วมขัง บริเวณ บ้านเลขที่ ... หมู่ที่ 4 ซอยเอกชัย 34 แขวงบางขุนเทียน เขตจอมทอง กรุงเทพมหานคร จุดสังเกตให้เข้าไปในซอยเอกชัย 34 ประมาณ 500 เมตร จะพบกับร้านสะดวกซื้อเซเว่น อีเลฟเว่นอยู่ทางซ้าย ซึ่งฝั่งตรงข้ามกับร้านสะดวกซื้อเซเว่น อีเลฟเว่น จะมีตึก 4 ชั้นจำนวน 2 ตึก และจะมีซอยอยู่ตรงกลางตึก ให้เข้าไปสุดซอยตึก จะพบกับประตูเหล็กใหญ่ มีกำแพงสูง โดยภายในกำลังก่อสร้างบ้านประมาณ 5-6 ชั้น โดยมีเจ้าของบ้านเป็นบุคคลเพศชาย (ทราบชื่อเล่น) อายุประมาณ 60 ปี รูปร่างสมส่วน สูงประมาณ 170 เซนติเมตร ผมสั้น ผิวสีแทนขาวเหลือง ประกอบกิจการเปิดบริษัทเกี่ยวกับแอร์ ชื่อ " บริษัท OE ENGINEERING" ซึ่งอยู่ห่างจากพื้นที่ก่อสร้างบ้านประมาณ 400 เมตร เนื่องจากผู้ร้องแจ้งว่าพื้นที่ดังกล่าวมีการก่อสร้างมาประมาณ 10 ปี แล้ว โดยเจ้าของพื้นที่มีการถมที่ดินสูง ไม่มีการทำท่อระบายน้ำ รวมทั้งมีการก่อสร้างกำแพงทับร่องระบายน้ำ เมื่อถึงฤดูฝนน้ำที่ไหลมาจากบ้านของประชาชนที่อาศัยอยู่ใกล้เคียงไม่สามารถระบายออกไปได้ ซึ่งก่อให้เกิดปัญหาน้ำท่วมขัง และมีดินโคลนไหลเข้าไปยังบ้านเรือนของผู้ร้องและประชาชนที่อาศัยอยู่บริเวณดังกล่าว ทำให้ได้รับความเดือดร้อนเป็นอย่างมาก ประกอบกับผู้ร้องแจ้งว่าพื้นที่ดังกล่าวมีการก่อสร้างบ้านรุกล้ำไปยังพื้นที่สาธารณะ ประสบปัญหามาเป็นระยะเวลาประมาณ 10 ปีแล้ว เบื้องต้นผู้ร้องมีการแจ้งเรื่องกับทางเจ้าของบ้านแล้ว แต่ไม่ได้รับการแก้ไขแต่อย่างใด จึงประสงค์ให้หน่วยงานที่เกี่ยวข้องดำเนินการแก้ไขปัญหา และตรวจสอบในกรณีดังกล่าวด้วย เพื่อเป็นการบรรเทาความเดือดร้อนให้แก่ประชาชนต่อไป  
 (รายละเอียดเพิ่มเติมอยู่ในไทม์ไลน์)

 //หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่
ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata